**I SKYRIUS**

**BENDRA INFORMACIJA**

1. **Pavadinimas:** Šėtos socialinis ir ugdymo centras (toliau - Centras), kodas: 191892987
2. **Apie įstaigą:** Centras yra Kėdainių rajono savivaldybės biudžetinė įstaiga, įsteigta Kėdainių rajono savivaldybės valdybos 2001 m. rugsėjo 21 d. sprendimu Nr.494v „Dėl Šėtos socialinio ir ugdymo centro nuostatų ir etatų tvirtinimo“. Centras įregistruotas valstybinės įmonės „Registrų centras“ Kauno filiale. Centro adresas - Ramygalos g. 34a, LT – 58130, Šėtos mstl., Kėdainių r. savivaldybė. Interneto svetainė [www.ssuc.lt](http://www.ssuc.lt)
3. **Veiklos rūšys:** socialinio darbo veikla, susijusi su apgyvendinimu (kodas 87.30); socialinio darbo veikla, nesusijusi su apgyvendinimu (kodas 88.10); ikimokyklinis ir priešmokyklinis ugdymas (kodas 85.10.10, 85.10.20).
4. **Vadovas:** direktorė Eleonora Ramonienė.

**II SKYRIUS  
ĮSTAIGOS VEIKLOS REZULTATAI**

1. **Metinio veiklos plano įgyvendinimas.** Šėtos socialinio ir ugdymo centro veikla 2017 m. buvo vykdoma vadovaujantis įstaigos 2016-2020 m. strateginiu veiklos planu bei 2017 m. Šėtos socialinio ir ugdymo centro veiklos planu.
   1. **Suaugusių ir senyvo amžiaus asmenų globos padalinio metinio veiklos plano įgyvendinimas.** Įgyvendinant 2017 m. globos padalinio veiklos planą, buvo siekta: 1) teikti asmenims socialinės globos normas atitinkančią institucinę ilgalaikę (trumpalaikę) socialinę globą, užtikrinant asmens įvairiapusiškų poreikių tenkinimą; 2) siekti modernios, saugios įstaigos, pritaikant ją gyventojams su specialiaisiais poreikiais.

Centre tinkamai ir laiku organizuotos sveikatos priežiūros paslaugos: visi gyventojai pagal poreikį konsultuoti šeimos gydytojo, aprūpinti techninės pagalbos priemonėmis, atliktas poreikių vertinimas, nuolat tikslinami individualūs socialinės globos planai. 2017 m. įsigyta trūkstamų techninių ir slaugos priemonių neįgaliesiems: neįgaliojo vežimėlių 2 vnt., pastatomų širmų, tualeto kėdė su ratukais, perkėlimo diržas.

Medicinos padalinyje dirba: bendrosios praktikos slaugytoja (1 et), slaugytoja (0,5 et), kineziterapeutas/masažuotojas (1 et). Įsteigus slaugytojo padėjėjo etatą, pagerėjo nuolatinė kompleksinė pagalba, slauga ir profilaktika senyvo amžiaus asmenims ir asmenims su sunkia negalia.

Per ataskaitinį laikotarpį globos padalinio gyventojai dalyvavo anketinėse apklausose dėl socialinės globos paslaugų, maitinimo paslaugų, užimtumo paslaugų teikimo kokybės. Gyventojai turėjo galimybę išsakyti savo nuomonę, kelti problemas, teikti siūlymus ir pageidavimus. Gauti tyrimo rezultatai buvo skelbti ir aptarti visuotiniame darbuotojų ir gyventojų susirinkime, priimti sprendimai paslaugų kokybei gerinti. Tyrimo „Senyvo amžiaus asmenų naujų paslaugų poreikio nustatymas socialinės globos įstaigoje“ duomenimis gyventojai yra patenkinti teikiamomis paslaugomis, tačiau norėtų daugiau įvairesnių užimtumo paslaugų, koncertų, kelionių.

Siekiant efektyvios, veiksmingos užimtumo veiklos, 2017 m. įstaigoje įsteigtas užimtumo specialisto 1 etatas gyventojų laisvalaikio ir užimtumo organizavimui. Pakartotinio tyrimo metu išsiaiškinta, kad gyventojai yra patenkinti teikiamomis užimtumo paslaugomis, laisvalaikio ir užimtumo organizavimas atitinka jų poreikius. Gyventojai dalyvavo kelionėse, išvykose, renginiuose: edukaciniame užsiėmime „Piešimas ant vandens“ Kėdainių Janinos Monkutės-Marks muziejuje-galerijoje, kelionėje į Vilnių, aplankant sostinės įžymias vietas, Centre organizuotos 5 teminės gyventojų kūrybinių darbų parodos, organizuota centro globos padalinio gyventojų kūrybinių darbų paroda Kėdainių rajono savivaldybės Mikalojaus Daukšos viešosios bibliotekos Ąžuolaičių filiale, dalyvauta Advento vakaronėje Josvainių socialiniame ir ugdymo centre, Centre svečiavosi Ruklos reabilitacijos centro darbuotojai ir gyventojai, įvairiomis progomis vyksta centro darželinukų, Šėtos gimnazijos mokinių koncertai, religinės pamaldos ir daug kitų renginių. Plečiant užimtumo paslaugas pastebima, kad auga gyventojų kultūriniai poreikiai bei motyvacija dalyvauti renginiuose, atsiranda galimybė gyventojams realizuoti saviraiškos poreikius (mezgimas, paveikslų kūrimas, skaitymas garsiai, dainavimas, mėgstamos muzikos klausymas ir kt.).

Gyventojų maitinimas buvo organizuojamas atsižvelgiant į asmens sveikatos būklę ir individualius poreikius. Siekiant užtikrinti gyventojų, sergančių cukriniu diabetu (šiuo metu yra 5), poreikius atitinkantį maitinimą, sudarytas atskiras valgiaraštis numatantis gyventojų, sergančių diabetu, dietinį maitinimą, maitinimo dažnumą bei užkandžius. 90 proc. apklaustų gyventojų, sergančių cukriniu diabetu, yra patenkinti teikiama individualia maitinimo paslauga.

Siekiant gyventojų savarankiškumo įrengta virtuvėlė gyventojų maisto ir užkandžių pasigaminimui savo poreikiams. Virtuvėlės aplinka ir įranga yra patogi, saugi. 20 proc. gyventojų virtuvėlės paslaugomis naudojasi savarankiškai ir nuolat, 50 proc. – naudojasi šia paslauga su personalo pagalba. 2 kartus per mėnesį, organizuojamos bendros maisto gaminimo popietės. Ši paslauga labai patinka gyventojams bei skatina gyventojų ir personalo bendravimą ir bendradarbiavimą, atsiranda bendrų interesų bei galimybė dalintis patirtimi.

Centre organizuotas kokybiškas, planingas medicininės reabilitacijos paslaugų teikimas. Teisingas kineziterapijos diagnozės nustatymas užtikrina tinkamų sveikatinimo metodų bei priemonių tikslingą parinkimą pacientui. Atsižvelgiant į šeimos gydytojo rekomendacijas, atvykstančių gyventojų sveikatos būklę, sistemingai vykdomos kineziterapijos ir masažo procedūros,

Formuojant pozityvias gyventojų nuostatas į sveiką gyvenimo būdą buvo organizuoti renginiai: viktorina „Sveikas maistas – ką mes apie jį žinome“, filmo apie diabetą peržiūra, pradėta vykdyti prevencinė programa „Žalingi įpročiai ir kaip jų išvengti“.

Atliepiant gyventojų poreikius įsigyta lauko treniruoklių, kuriuos, pasibaigus priestato statybos darbams ir sutvarkius lauko aplinką, planuojama pastatyti lauko aikštelės rekreacinėje zonoje.

Koridoriuje ir virtuvėlėje, skirtoje savarankiškam maisto gaminimuisi įrengta gaisro aptikimo ir signalizavimo sistema.

* 1. **Ugdymo padalinio–vaikų darželio metinio veiklos plano įgyvendinimas.**

Siekiant efektyvios, veiksmingos ir rezultatyvios Centro darželio veiklos buvo siekiama 1) tobulinti pedagogų gebėjimą ikimokyklinio ir priešmokyklinio ugdymo turinį pritaikyti kiekvienam vaikui; 2) labiau išnaudoti supančią gamtinę ir kultūrinę aplinką įvairių sričių gebėjimų plėtotei bei vaikų kultūrinimui.

Įvertinus Centro galimybes, vaikų bei jų šeimų poreikius, mokytojų pasirengimą buvo atnaujinta Centro ikimokyklinio ugdymo programa. Ikimokyklinio ugdymo programa turiniu, ugdomojo proceso organizavimo principais dera su Priešmokyklinio ugdymo bendrąja programa. Užtikrinamas ugdymo įstaigoje, namuose ir bendruomenėje tęstinumas bei ikimokyklinio ir priešmokyklinio amžiaus vaikų pasiekimų dermė.

Siekiant kiekvieno vaiko pažangos ugdymas organizuojamas taikant žaidimą bei patirtinio ugdymo strategijas: projektus, tyrinėjimus, kūrybines užduotis, pažintines išvykas, ekskursijas ir kt. Darželyje organizuoti 5 ilgalaikiai (iki 1 mėn.) ugdomieji projektai („Būt su Amsium daug smagiau ir per gatvę eit saugiau“, „Rudens darbai ir džiaugsmai“, „Paslaptingai metų šventei artėjant“, „Klega paukščiai, gėlės kvepia puošdamos Velykoms taką“, „Po paukščio sparnu“).

Surengtos ugdytinių ir jų šeimų kūrybinių darbų parodos (Užgavėnių kaukių, „Draugystės armonikėlė“, “Oi tu kiški, Zuiki puiki“, „Mano šeimos herbas“, Piešinių ant drobės paroda), ordaniuoti edukaciniai užsiėmimai šeimoms („Piešimas ant drobės“, „Vazonėlių puošimas dekupažo technika, Advento vainiko pynimas), dalyvauta 2 respublikinėse akcijose (Atmintis gyva nes liudija, „Veiksmo savaitė be patyčių“), respublikiniame plenere „Pešiu meilės juostą mamai“, respublikiniuose projektuose konkursuose ( „Mano žalioji palangė“, „Po paukščio sparnu“, „Žiemos linksmybės“), rajoniniame skaitovų konkurse „Skamba žodeliai – juda piršteliai“.

Siekiant išnaudoti supančią gamtinę ir kultūrinę aplinką įvairių sričių gebėjimų plėtotei bei vaikų kultūrinimui organizuotos netradicinės ugdomosios veiklos ne grupėje (miestelio bažnyčioje, prie Obelies upės, bibliotekoje, auklėtojos Gražinos tvartelyje), ugdytinių išvykos į Kėdainių senamiestį, Kėdainių krašto muziejų, Edukacinį pramogų centrą „Curiocyty – miestą smalsiems vaikas“, edukacinę pramogą sodyboje „Duburiai“. Ikimokyklinukų tėvai aktyvūs projektų, išvykų dalyviai ir talkininkai.

Vystant bendradarbiaujančios pilietinės bendruomenės idėją Centre organizuojamas respublikinis ilgalaikis tęstinis mažų vaikų pilietiškumo ugdymo projektas „*Kaip surasti Lietuvą 2017*?“. Įgyvendinant šį projektą sutelkta Kėdainių rajono projekto organizatorių komanda, parengi projekto nuostatai, organizuotos nuotolinės konsultacijos projekto dalyviams, atnaujinta projekto interneto svetainė (<http://kaipsurastilietuva.lhosting.info>), vykdytas projekto koordinavimas. 2017 m. projekte dalyvavo 57 Lietuvos ikimokyklinio ugdymo įstaigos, apie 2 tūkst. Lietuvos vaikų. Kėdainių r. meras S. Grinkevičius – projekto globėjas. Informacija apie projektą viešinta projekto Facebook‘o paskyroje <https://www.facebook.com/kaipsurastilietuva/>; <https://www.ikimokyklinis.lt>

Siekiant tobulinti mokytojų veiklą, 2-3 metodais nuolat vertinama ir analizuojama mokytojų veikla. Stebėsenos procesas grįstas analize ir refleksija. 60 proc. pedagogų planuodami ugdymo(si) turinį sieja tikslus su gyvenimo aplinka, vaikų gebėjimais ir poreikiais, rezultatais ir vertinimu. Ugdymo(si) rezultatus sieja su tolesniu ugdymu ir ugdymusi.

Siekiant patyčių prevencijos Centro darželyje parengta Centro smurto ir patyčių prevencijos ir intervencijos vykdymo tvarkos aprašas, vykdomas kryptingas tėvų švietimas. Dalyvauta Pozityvaus auklėjimo konsultantų asociacijos projekte *„Tėvystės įgūdžių tobulinimas: augame drauge su vaiku“.* Įstaigoje organizuota STEP 0-5 tėvų grupė. Pravesti pozityvios tėvystės įgūdžių mokymai tėvams (9 susitikimai po 2 val.), į ugdomąjį procesą integruojama programa „Zipio draugai“.

Darželinukai turėjo galimybę atsiskleisti ir pasirodyti bendruomenei dalyvaudami 2 miestelio ir 3 įstaigos renginiuose seneliams bei įgyvendinant respublikinį projektą „Kaip surasti Lietuvą 2018?“ interaktyvioje viktorinoje.

Siekiant atnaujinti ugdomąją lauko aplinką, įsigyti higienos normas atitinkantys lauko įrenginiai, vaikų saugumui užtikrinti įrengti papildomi vartai lauko aikštyne, įsigyta ugdymo priemonių grupių veiklos centruose.

Taikomos inovacijos bendradarbiaujant su tėvais. Organizuotos *nuotolinės* „Atvirų durų dienos“. Tėvai veiklą grupėse stebėjo per tiesioginę vaizdo transliaciją Facebook‘o paskyroje. Nuolat atnaujinama informacija įstaigos socialinio tinklo Facebook ([www.facebook.com/setossu.centras](http://www.facebook.com/setossu.centras)) paskyroje.

Mokytojams ir tėvams naudojantis elektroniniu dienynu „Mūsų darželis“ efektyvesnis bendravimas ir bendradarbiavimas, informacijos sklaida, stebimas nuolat augantis tėvų domėjimasis vaiko pažanga ir pasiekimais.

* + 1. **Pasiekimai.**Centre 2 kartus per metus atliktas abiejų grupių visų vaikų pažangos ir pasiekimų apibendrintas įvertinimas. Ugdymosi pasiekimai analizuoti Mokytojų taryboje. 97 proc. ikimokyklinukų pažanga ir pasiekimai atitinka amžiaus raidą. 1 mišrios priešmokyklinės grupės ikimokyklinuko pasiekimai turėjo ženklų, įspėjančių apie poreikį pritaikyti ugdymo programą (išvyko). 14 proc. vaikų pažangą padarė visose (18) srityse. 45 proc. vaikų pažangą padarė 9 ir daugiau srityse. Ikimokyklinėje grupėje daugiausia vaikų padarė pažangą 4. Savireguliacija ir savikontrolė srityje73 proc. Priešmokyklinėje grupėje daugiausia vaikų padarė pažangą 12. “Meninė raiška” (86 proc.) ir 15. “Tyrinėjimas” srityse (71 proc.), 17. Kūrybiškumas (71 proc.).Visi priešmokyklinukai pasiekė mokyklinę brandą. 97 proc. ugdytinių tėvų dalyvauja individualiuose pokalbiuose, aptariant vaiko pasiekimus ir pažangą.
    2. **Pagalbos teikimas.** Atlyginimo už maitinimą dydis 2017 m. 50 procentų buvo sumažintas 8 (18 proc.) šeimoms, nemokami pietūs skirti 5 (38 proc.) priešmokyklinukams.Veikia Vaiko gerovės komisija. 2017 m. 19 vaikų (43 proc.), turintiems specialiųjų ugdymosi poreikių, pagalbą teikia logopedas. Švietimo pagalbos parama teikiama darnios komandos principu, analizuojant konkrečius atvejus bei vaiko pasiekimus. 1 vaikas auga socialinės rizikos šeimoje. Įgyvendinama visuomenės sveikatos specialisto programa, pagalbą teikia kineziterapeutas, organizuojamas priešmokyklinukų, gyvenančių toliau nei 3 km nuo įstaigos, pavėžėjimas. Pavėžėjamus priešmokyklinukus lydi direktoriaus įsakymu paskirtas lydintis asmuo.
    3. **Neformalusis švietimas (būreliai).** Remiantis šeimų lūkesčiais bendradarbiaujant su Kėdainių neformaliojo ugdymo mokyklomis Centro darželyje organizuoti anglų kalbos (lankė 22 proc. vaikų), dailės (43 proc. vaikų), šokių (97 proc. vaikų) būreliai.

**III SKYRIUS**

**ŽMOGIŠKŲJŲ IŠTEKLIŲ VALDYMAS**

1. **Gyventojai.** 2017 m. pabaigojeŠėtos socialiniame centre gyveno 21 gyventojas: 17 moterų, 4 vyrai, 13 gyventojų turi sunkią negalią. Per 2017 metus mirė 4 gyventojai: 3 moterys ir 1 vyras. **Ugdytiniai.** 2017 m.įstaigą lankė 41 ugdytinis: 13 priešmokyklinukų ir 21 ikimokyklinukas. Ugdytinių skaičius darželyje išlieka stabilus. Laisvų vietų darželyje nėra. 43% (19) centro ugdytinių, turi specialiųjų ugdymosi poreikių (SUP).
2. **Darbuotojai.** Darbuotojų skaičius 2017 metų pradžioje – 32, pabaigoje – 37 *(bendras žmonių skaičius su sezoninį darbą dirbančiais 4 kūrikais ir trimis darbuotojais nėštumo ir gimdymo bei vaiko priežiūros atostogose).* Iš viso centre patvirtintas etatų skaičius – 32,53. Iš jų: administracija – 4,0, specialistai – 6,0, pedagogai – 4,28, pagalbinis/techninis personalas – 18,25 etatų.
3. **Kvalifikacija ir kvalifikacijos tobulinimas.** 2017 m.darbuotojų kvalifikacijos tobulinimas orientuotas į profesines kompetencijas svarbias jų darbui, karjeros augimui, įstaigos tikslų ir uždavinių įgyvendinimui. Vadovo, pavaduotojų, specialistų, pedagogų ir kitų darbuotojų kvalifikacija tobulinama įvertinant kvalifikacijos poreikį ir naudą tiesioginiame darbe nuolat, planingai, atsižvelgiant į naujausių Lietuvos Respublikos įstatymų reikalavimus ir vykdant kvalifikacijos tobulinimo informacijos sklaidą, organizuojant darbuotojų pasitarimus. Tai rodo pagerėjusi teikiamų paslaugų kokybė, padidėjęs darbo efektyvumas. Vykdytas pedagogų profesinės veiklos įsivertinimas. 2 pedagogai yra įgiję mokytojo metodininko kvalifikacinę kategoriją, 2 – vyresniojo mokytojo kvalifikacinę kategoriją, 2 – neatestuoti. 1 pedagogas baigė ikimokyklinės ir priešmokyklinės pedagogikos studijų programą ir įgijo reikiamą kvalifikaciją darbui darželyje.

Valdymas pagrįstas bendradarbiavimu, pasitikėjimu, siekiu formuoti vertybėmis grindžiamą įstaigos kultūrą. Sprendimai priimami tariantis su bendruomenės nariais. Atnaujinta centro interneto svetainė [www.ssuc.lt](http://www.ssuc.lt)

Išskirti stiprieji Centro veiklos aspektai: tradicijos ir ritualai, centro vaidmuo vietos bendruomenėje, darbo tvarka ir taisyklės, personalo darbo organizavimas. Dėl gyventojų užimtumo veiklos gerėjantys tarpasmeniniai santykiai gyventojų tarpe, bendravimas ir bendradarbiavimas. Užimtumo paslaugų planingumas, sistemingumas, įsivertinimas.

Pasiūlymai svarstomi ir aptariami darbo grupėse, kurios teikia sprendimus tvirtinimui.

**IV SKYRIUS**

**FINANSŲ IŠTEKLIŲ VALDYMAS**

1. **Finansavimo** iš savivaldybės, valstybės biudžeto ir rėmėjų 2017 m. asignavimų panaudota – 416,7 tūkst. Eur. Iš jų: savarankiškoms funkcijoms atlikti skirti asignavimai – 202,9 tūkst. Eur.: darbo užmokesčiui ir socialinio draudimo įmokoms panaudota 162,6 tūkst. Eur., prekėms ir paslaugoms – 40,3 tūkst. Eur. Valstybės biudžeto lėšų socialinei globai asmenims su sunkia negalia gauta ir panaudota 50,7 tūkst. Eur., iš jų darbo užmokesčiui ir socialinio draudimo įmokoms – 31,7 tūkst. Eur., prekėms ir paslaugoms – 19,0 tūkst. Eur. Mokinio krepšeliui skirti asignavimai 43,9 tūkst. Eur., darbo užmokesčiui ir socialinio draudimo įmokoms panaudota 42,2 tūkst. Eur., prekėms ir paslaugoms – 1,7 tūkst. Eur. 2017 metais iš valstybės biudžeto buvo skirtos lėšos darbo užmokesčiui ir socialinio draudimo įmokoms pedagoginių darbuotojų apmokėjimo sąlygoms gerinti bei darbo apmokėjimo įstatymui įgyvendinti – 6,3 tūkst. Eur. Už suteiktas paslaugas švietimo ir socialinės apsaugos veikloje buvo surinkta ir panaudota 106,0 tūkst. Eur. Iš jų darbo užmokesčiui ir socialinio draudimo įmokoms – 36,6 tūkst. Eur., prekėms ir paslaugoms – 69,4 tūkst. Eur. 5,6 tūkst. Eur. – paramos lėšos panaudotos ilgalaikio nematerialiojo ir materialiojo turto pirkimui, prekėms bei paslaugoms apmokėti. Paramos lėšų teikimą 2017 metais sudarė 825,73 Eur. 2 proc. gyventojų mokesčio parama, iš įstaigų pagal sudarytas sutartis – 1889,33 Eur., taip pat buvo nemokamai gauta vaikiškų knygelių – 13,26 Eur. 300,00 Eur. buvo gauta papildomai higienos normų trūkumams šalinti. Mokinių nemokamų pietų apmokėjimui bei socialiai remtinų vaikų 50 proc. maitinimo išlaidų kompensavimui buvo skirta 1,0 tūkst. Eur.

**V SKYRIUS  
PARTNERYSTĖS IR BENDRADARBIAVIMO VALDYMAS**

1. Siekiant skatinti bendradarbiavimą organizuojant gyventojų ir darbuotojų bendras veiklas: rengiant bei vykdant projektus, programas, organizuojant kultūrinius, sporto bei kvalifikacijos tobulinimo renginius bendradarbiavimo sutartys pasirašytos su Josvainių socialiniu ir ugdymo centru, Lietuvos reabilitacijos ir slaugos centru, Šėtos kultūros centru, Kėdainių bendruomenės socialiniu centru, Dotnuvos slaugos namais.

Rengiant ir įgyvendinant programas, tobulinant kvalifikaciją, teikiant švietimo pagalbą, organizuojant prevencines veiklas sprendžiant problemas bendradarbiauta su . Šėtos seniūnija, Kėdainių r. savivaldybės socialiniu skyriumi, Švietimo ir kultūros skyriumi, Vaiko teisų apsaugos skyriumi, Policijos komisariatu, Kėdainių dailės mokykla, Kėdainių kalbų mokykla, Šėtos kultūros centru, Kėdainių krašto muziejumi, Janinos Monkutės-Marks muziejumi-galerija.

Centras organizuodamas ir įgyvendindamas respublikinį mažų vaikų pilietiškumo ugdymo projektą „Kaip surasti Lietuvą?“ bendradarbiavo su 57 Lietuvos švietimo institucijomis. Organizuojant mokytojų kvalifikacijos tobulinimą bendradarbiauta su Kėdainių švietimo pagalbos tarnyba, Kėdainių lopšeliu-darželiu „Žilvitis“, kitais rajono darželiais. Siekiant sklandesnio priešmokyklinukų perėjimo į pradinio ugdymo pakopą pasirašyta bendradarbiavimo sutartis su Šėtos gimnazija. Dalyvaujant projekte *„Tėvystės įgūdžių tobulinimas: augame drauge su vaiku“* bendradarbiauta su Pozityvaus auklėjimo konsultantų asociacija. Bendradarbiaujant su Kėdainių visuomenės sveikatos biuru, įgyvendinta visuomenės sveikatos specialisto programa.

**VI SKYRIUS**

**ĮSTAIGOS PROBLEMOS IR JŲ SPRENDIMO BŪDAI**

1. Užsitęsusi centro rekonstrukcija ir priestato statyba iš dalies nulėmė atsiradusias problemas dėl socialinės globos normų įgyvendinimo Šėtos socialiniame ir ugdymo centre. Numatome galimybes tobulinimui: įgyvendinti socialinės globos normas, siekiant kiekvieno darbuotojo atsakomybės ir kokybės atliekant savo darbą, tobulinant veiklą ir teikiamų paslaugų kokybę, gerinant mikroklimatą ir komandinį darbą.

Dėl tėvų pozityvaus bendravimo su vaikais ir auklėjimo įgūdžių stokos didėja elgesio ir emocijų sutrikimų turinčių vaikų. Siekiant užtikrinti efektyvią švietimo pagalbą bei pagalbą gyventojams, reikėtų psichologo.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Direktorė Eleonora Ramonienė